Решение на Общия съд (пети състав) от 30 април 2015 г. —
Polynt и Sitre/ECHA
(Дело T‑134/13)
„REACH — Идентифициране на някои респираторни сенсибилизатори като пораждащи сериозно безпокойство вещества — Еквивалентна степен на безпокойство — Жалба за отмяна — Пряко засягане — Допустимост — Право на защита — Пропорционалност“
1.                     Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Европейската агенция по химикали (ECHA) относно идентифицирането на вещество като пораждащо сериозно безпокойство — Жалба, подадена от доставчиците на веществото — Допустимост (член 263, четвърта алинея ДФЕС; член 31, параграф 9 и член 59 от Регламент № 1907/2006 на Европейския парламент и на Съвета) (вж. точки 27, 36—38)
2.                     Жалба за отмяна — Условия за допустимост — Физически или юридически лица — Жалба, подадена от няколко жалбоподатели срещу едно и също решение — Процесуална легитимация на единия от тях — Допустимост на жалбата в нейната цялост (член 263, четвърта алинея ДФЕС) (вж. точка 39)
3.                     Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Решение на Европейската агенция по химикали (ECHA) относно идентифицирането на вещество като пораждащо сериозно безпокойство — Включване — Акт, който не включва мерки за изпълнение по смисъла на тази разпоредба от Договора (член 263, четвърта алинея ДФЕС; член 57, буква е) и член 59 от Регламент № 1907/2006 на Европейския парламент и на Съвета) (вж. точка 40)
4.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Списък на веществата, изброени в член 57, буква е) от регламента — Неизчерпателен характер (съображение 16, член 57, буква е) и член 59 от Регламент № 1907/2006 на Европейския парламент и на Съвета) (вж. точки 44—46)
5.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Право на преценка на органите на Съюза — Обхват — Съдебен контрол — Граници — Явна грешка, злоупотреба с власт или явно превишаване на пределите на правото на преценка (членове 57 и 59 от Регламент № 1907/2006 на Европейския парламент и на Съвета) (вж. точки 52, 53 и 105)
6.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Възможност за овладяване на негативните въздействия на дадено вещество чрез употребата на мерки за управление — Обстоятелство, което не е пречка за идентифицирането на веществото като пораждащо сериозно безпокойство — Задължение на Европейската агенция по химикали (ECHA) да вземе предвид оценка на рисковете за вещество, което попада в категория 1 от Директива 67/548 — Липса (член 57, букви а)—е), член 58, параграф 2, член 59, параграф 4 и член 60, параграф 2 от Регламент № 1907/2006 на Европейския парламент и на Съвета и приложение XIV към него; Директива 67/548 на Съвета) (вж. точки 61, 68—71 и 81)
7.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Вещества, които имат устойчиви, биоакумулиращи и токсични свойства или много устойчиви и много биоакумулиращи свойства — Задължения в областта на информацията, която трябва да се предостави за заместващите вещества — Обхват — Евентуални последици от подобна информация спрямо решение относно идентифицирането на вещество като пораждащо сериозно безпокойство — Граници (член 59 от Регламент № 1907/2006 на Европейския парламент и на Съвета) (вж. точка 88)
8.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Определяне на степента на безпокойство на вещество — Конкретно разглеждане на неопределянето на обективни критерии от регламента — Нарушение на правото на защита — Липса (съображение 16, член 57, букви а)—е) и член 59 от Регламент № 1907/2006 на Европейския парламент и на Съвета; точка 3.3.3.2 от Ръководството за идентифициране на веществата, пораждащи сериозно безпокойство) (вж. точки 95—98)
9.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Отделен и независим характер спрямо процедурата по оценяване (съображения 19—21 и 69 и членове 14, 44—48 и 59 от Регламент № 1907/2006 на Европейския парламент и на Съвета) (вж. точки 101 и 114)
10.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Решение на Европейската агенция по химикали (ECHA) относно идентифицирането на веществото циклохексан-1,2-дикарбоксилен анхидрид като пораждащо сериозно безпокойство — Нарушение на принципа на пропорционалност — Липса (съображение 16 и член 14, параграф 6, членове 44—48, член 55, член 58, параграф 5, членове 59 и 69 от Регламент № 1907/2006 на Европейския парламент и на Съвета и приложение XVII към него) (вж. точки 107, 108, 116, 118—120)
11.                     Сближаване на законодателствата — Регистрация, оценка и разрешаване на химикалите — Регламент REACH — Пораждащи сериозно безпокойство вещества — Процедура по идентифициране — Единодушно съгласие на Комитета на държавите членки — Въздържане на държава членка — Липса на последици спрямо решение, гласувано с единодушие на присъстващите държави членки (член 238, параграф 4 ДФЕС; член 59, параграф 8 от Регламент № 1907/2006 на Европейския парламент и на Съвета; член 19, параграф 1 от Процедурния правилник на Комитета на държавите членки към Европейската агенция по химикали (ECHA) (вж. точка 126)
Предмет
Искане за частична отмяна на Решение ED/169/2012 на ECHA от 18 декември 2012 г. относно включването на пораждащи сериозно безпокойство вещества в списъка на кандидат-веществата на основание член 59 от Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, стр. 1; Специално издание на български език, 2007 г., глава 13, том 60, стр. 3 и поправки в OB L 118, 2010 г., стр. 89 и OB L 36, 2009 г., стр. 84), в частта му относно циклохексан-1,2-дикарбоксилен анхидрид (ЕО № 201‑604‑9), цис-циклохексан-1,2-дикарбоксилен анхидрид (ЕО № 236‑086‑3) и транс-циклохексан-1,2-дикарбоксилен анхидрид (ЕО № 238‑009‑9)
Диспозитив
1)
Отхвърля жалбата.
2)
Polynt SpA и Sitre Srl понасят, освен направените от тях съдебни разноски, и тези на Европейската агенция по химикали (ECHA).
3)
Кралство Нидерландия, Европейската комисия, New Japan Chemical и REACh ChemAdvice GmbH понасят направените от тях съдебни разноски.